钦定古今图书集成/明伦汇编/氏族典/第095卷 > 苏检
## 钦定古今图书集成/明伦汇编/氏族典/第095卷 > 苏检

按《陕西通志》：“检，字圣用，武功人。举进士，历中书舍人。
昭宗天复二年，拜工部侍郎，同中书门下平章事。朱
全忠、崔引反复为奸，朝廷危于累卵。检以韩偓有才
辨，数言于李茂贞，欲以相偓。茂贞以偓阴附引之事，
不肯拜。初，茂贞与诸宦者恐上自别用人，协力荐检。
明年二月丙子，引与全忠竟害检。”